stanford-oval/wikipedia huggingface dataset:
Arthur Griffith

| Arthur Griffith |
| --- | --- |

Henkilötiedot
Syntynyt: 31. maaliskuuta 1871 Dublin
Kuollut: 12. elokuuta 1922 (51 vuotta) Dublin
Arthur Griffith (31. maaliskuuta 1871 Dublin – 12. elokuuta 1922 Dublin) oli irlantilainen poliitikko, joka perusti vuonna 1905 kansallismielisen ja vasemmistolaisen Sinn Féin -puolueen ja toimi sen johtajana. Hän osallistui Irlannin itsenäisyyskamppailuun ja Irlannin vapaavaltion perustamiseen. Griffith toimi vuosina 1919–1920 Irlannin tasavallan Dáil Éireann -hallituksen virkaa tekevänä presidenttinä ja vuonna 1922 presidenttinä.
Ura > Sinn Féinin synty ja varhaisvuodet

Griffith työskenteli aluksi isänsä tavoin latojana. Hän asui 1890-luvun lopulla muutaman vuoden Etelä-Afrikassa, jossa hän työskenteli kaivosmiehenä ja toimittajana. Palattuaan Irlantiin hän perusti The United Irishman -nimisen poliittisen viikkolehden. Lehti lakkautettiin useita kertoja ja perustettiin aina uudelleen toisella nimellä. Myöhemmissä vaiheissa sen nimi oli muun muassa Sinn Féin ja Nationality. Griffith kuului alkujaan Irlannin kansallispuolueen vasempaan siipeen, mutta hän menetti pian uskonsa puolueen pyrkimyksiin saavuttaa Irlannille itsehallinto eli home rule sopuisalla toiminnalla Ison-Britannian parlamentissa. Hän esitti vuonna 1903 vaatimuksen vaihtoehtoisesta taktiikasta eli niin sanotusta passiivisesta vastarinnasta: Irlantilaisten pitäisi kieltäytyä maksamasta brittiläisiä veroja tai tunnustamasta brittiläisiä tuomioistuimia sekä boikotoida brittiläisiä tuotteita. Irlantilaisten edustajien pitäisi marssia ulos Lontoon parlamentista ja muodostaa oma kansalliskokous Irlantiin.
Griffithin esikuvana oli Ferenc Deákin Unkarissa puoli vuosisataa aiemmin harjoittama menestyksekäs politiikka. Griffith julkaisi vuonna 1904 pamfletin The Resurrection of Hungary: a parallel for Ireland (”Unkarin ylösnousemus: rinnakkaistapaus Irlannille”). Griffithin perustama Cumann na nGaedheal (”Irlantilaisten puolue”) -niminen ryhmä julisti vuonna 1902 omaksuneensa tämän linjan, josta käytettiin iirinkielistä nimeä Sinn Féin (”me itse”). Sinn Féin -puolue perustettiin Griffithin johdolla vuonna 1905. Puolueen ensimmäinen vaalikampanja vuonna 1906 järjestetyissä täytevaaleissa päättyi tappioon eikä se onnistunut tekemään merkittävää läpimurtoa ennen ensimmäistä maailmansotaa.
Vuosien 1912–1914 home rule -kamppailun aikana Griffith vastusti kiivaasti ajatusta Irlannin jakamisesta ja tuki Irlannin vapaaehtoisjoukkojen perustamista unionistien perustamien Ulsterin vapaaehtoisjoukkojen vastapainoksi. Maailmansodan puhjettua hän vastusti John Redmondin kannustamaa irlantilaisten liittymistä Ison-Britannian armeijaan. Griffith ei ollut osallisena vuoden 1916 pääsiäiskapinan suunnittelussa, jonka yhteydessä nationalistien äärisiipi ohitti hänet. Hänet kuitenkin liitettiin kapinaan, joten hän oli toukokuusta joulukuuhun 1916 vangittuna Readingin vankilassa. Tämä palautti hänen maineensa Irlannin nationalistien parissa. Hänet vangittiin vielä kahdesti sota-aikana brittiläisvastaisten lehtikirjoitustensa vuoksi.
Ura > Irlannin valtion perustaminen

Pääsiäiskapinan jälkeen sekä radikaalit tasavaltalaiset että Redmondin politiikkaan tyytymättömät maltilliset alkoivat virrata Sinn Féinin kannattajiksi, ja sodan jälkeisissä joulukuun 1918 parlamenttivaaleissa puolue sai 73 Irlannille kuuluneista 105:stä paikasta parlamentissa. Myös tuolla hetkellä vankilassa ollut Griffith valittiin parlamenttiin. Puolueen edustajat eivät ottaneet parlamenttipaikkojaan vastaan, vaan perustivat tammikuussa 1919 Dublinissa oman parlamentin Dáil Éireannin ja julistivat perustaneensa samalla myös väliaikaisen hallituksen Irlannille. Éamon de Valera toimi uuden hallituksen presidenttinä ja Griffith varapresidenttinä sekä huhtikuusta 1919 alkaen sisäministerinä. De Valeran oleskellessa Pohjois-Amerikassa Griffith toimi hallituksen vt. presidenttinä 19. kesäkuuta 1919 – 26. marraskuuta 1920. Keväällä 1921 hän oli muutamia kuukausia brittien vankina, mutta hänet vapautettiin, kun Irlannin vapaussota päättyi tulitaukoon.
Griffith nimitettiin elokuussa 1921 Dáil Éireann -hallituksen ulkoministeriksi. Hän johti syksyllä 1921 Irlannin valtuuskuntaa, joka neuvotteli Lontoossa Ison-Britannian hallituksen kanssa 6. joulukuuta allekirjoitetun Ison-Britannian ja Irlannin sopimuksen. Sopimuksella perustettiin Irlannin vapaavaltio, joka jäi brittiläisen dominion asemaan. Griffith olisi halunnut enemmän, mutta hän kannatti silti sopimusehtojen hyväksymistä, sillä hänen mielestään kyseessä oli paras saavutettavissa ollut tulos ja merkittävä askel tiellä kohti kansakunnan vapautta.
Griffith puolusti kiistellyn sopimuksen hyväksymistä Dáil Éireannissa. Sopimus hyväksyttiin täpärästi 7. tammikuuta 1922, jolloin de Valera erosi, ja Griffith valittiin kolme päivää myöhemmin hänen tilalleen presidentiksi. Sopimuksen oli määrä astua voimaan vuoden kuluttua, ja siirtymäkauden ajaksi perustettiin Irlannin väliaikainen hallitus, jonka johtoon tuli Michael Collins. Griffithiä ei nimetty väliaikaisen hallituksen jäseneksi, mutta hän jatkoi Dáil Éireann -hallituksen johdossa. Grifith ja Collins kunnioittivat toisiaan, mutta valtasuhteiden ollessa epäselvät he ajautuivat toistuvasti ristiriitoihin keskenään. Brittiläis-irlantilaista sopimusta koskenut kiista johti Irlannin sisällissodan puhkeamiseen kesäkuun 1922 lopussa. Griffith kuoli ylirasittuneena 12. elokuuta, vain kymmenen päivää ennen kuin myös Collins sai surmansa sisällissodassa.
Griffith kuukautta ennen kuolemaansa heinäkuussa 1922.
Amstel Gold Race 2018

Amstel Gold Race 2018 oli järjestyksessään 53. maantiepyöräilyn miesten Amstel Gold Race -kilpailu. Se käytiin 263 kilometrin reitillä Maastrichtista Berg en Terblijtiin 15. huhtikuuta 2018. Kilpailu kuului UCI World Touriin.
Michael Valgren voitti kilpailun karattuaan kahdeksan miehen kärkiryhmästä runsaat kaksi kilometriä ennen maalia. Hän sai irtiottokumppanikseen Roman Kreuzigerin, jonka kukisti loppukirissä. Enrico Gasparotto sijoittui kolmanneksi.
Samana päivänä ajettiin viides naisten Amstel Gold Race. Se käytiin 116,9 kilometrin reitillä niin ikään Maastrichtista Berg en Terblijtiin. Kilpailu kuului UCI Women's World Touriin.
Chantal Blaak voitti kilpailun kukistettuaan kolmen ajajan loppukirissä Lucinda Brandin ja Amanda Sprattin.
Miesten tulokset

Lähde: Pro Cycling Stats
Miesten kilpailuun osallistuneet joukkueet

Lähde: Pro Cycling stats
Naisten tulokset

Lähde: Pro Cycling Stats
Naisten kilpailuun osallistuneet joukkueet

Lähde: Pro Cycling Stats
Assemini

| Assemini (Assèmini) |
| --- | --- |

 Assemini
 Koordinaatit: 39.289°0′0″N, 9.004°0′0″E 
Valtio:   Italia
Alue:  Sardinia
Maakunta:  Cagliari
Pinta-ala:  
 – Kokonaispinta-ala:  118,17 km²
Korkeus:  6 m
Väkiluku:  26 818
Aikavyöhyke:  UTC+1
 – Kesäaika:  UTC+2
Postinumero:  09032
Suuntanumero(t):    070
Rekisterikilpi:  CA
 
 http://www.comune.assemini.ca.it 
Infobox OKVirheellinen NIMI-arvo: 
Assemini (sardiksi Assèmini) on kaupunki ja kunta Italiassa Sardinian hallintoalueella. Kunnassa on arviolta 26 818 asukasta (vuonna 2016) ja sen pinta-ala on 118,17 neliökilometriä. Se sijaitsee 6 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Assemini Wikimedia Commonsissa
Cagliarin metropolikaupunki
Assemini | Cagliari | Capoterra | Decimomannu | Elmas | Maracalagonis | Monserrato | Pula | Quartu Sant'Elena | Quartucciu | Sarroch | Selargius | Sestu | Settimo San Pietro | Sinnai | Uta | Villa San Pietro
Anne Bancroftin filmografia

Tämä on luettelo Anne Bancroftin filmografiasta, ja muista televisio- ja elokuva-alan töistä.
Elokuvat > Lyhytelokuvat

| Lyhytelokuvat> Vuosi | Lyhytelokuvat> Suomenkielinen nimi | Lyhytelokuvat> Alkuperäinen nimi | Lyhytelokuvat> Rooli |
| --- | --- | --- | --- |
| 1975 |  | Urban Living: Funny and Formidable | oma itsensä |
Elokuvat > Televisioelokuvat

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 1970 |  | Annie, the Women in the Life of a Man | oma itsensä |
| 1974 |  | Annie and the Hoods | oma itsensä juontajana |
| 1979 |  | The Muppets Go Hollywood | oma itsensä |
| 1980 | Shogun – voittamaton | Shogun | kertoja (ääni, Yhdysvaltain versio) |
| 1982 |  | Women I Love: Beautiful But Funny | oma itsensä |
| 1983 |  | An Audience with Mel Brooks | oma itsensä |
| 1992 |  | Broadway Bound | Kate Jerome |
| 1994 |  | Oldest Living Confederate Widow Tells All | Lucy Marsden |
| 1996 |  | Homecoming | Abigail Tillerman |
| 1999 |  | Deep in My Heart | Gerry Cummins |
| 2001 |  | Haven | Mama Gruber |
| 2003 | Kevät Roomassa | The Roman Spring of Mrs. Stone | Contessa |
Elokuvat > Dokumenttielokuvat

| Dokumenttielokuvat> Vuosi | Dokumenttielokuvat> Suomenkielinen nimi | Dokumenttielokuvat> Alkuperäinen nimi | Dokumenttielokuvat> Rooli |
| --- | --- | --- | --- |
| 1970 |  | Arthur Penn, 1922-: Themes and Variants | oma itsensä |
| 1978 |  | Mickey’s 50 | oma itsensä |
| 1998 |  | Mark Twain’s America in 3D | kertoja (ääni) |
| 1998 |  | Living with Cancer: A Message of Hope | kertoja |
| 2001 |  | In Search of Peace | Golda Meir (ääni) |
Muut työt

| Muut työt> Vuosi | Muut työt> Nimi | Muut työt> Alkuperäinen nimi | Muut työt> Ohjaajana | Muut työt> Tuottajana | Muut työt> Käsikirjoittajana | Muut työt> Laji | Muut työt> Huomioita |
| --- | --- | --- | --- | --- | --- | --- | --- |
| 1975 |  | The August |  |  |  | lyhytelokuva |  |
| 1980 | Fatso | Fatso |  |  |  | elokuva | myös näyttelijänä |
Arsuf

| Arsuf/Apollonia |
| --- | --- |
 Arsufin linnoitus ja satama
Sijainti
 Arsuf/Apollonia
Koordinaatit:  32°11′43″N, 34°48′24″E
Valtio:   Israel
Paikkakunta:  Tel Avivin hallintoalue
Historia
Tyyppi:  kaupunki/linnoitus
Kulttuuri:  antiikki ristiretket
Aiheesta muualla
  Arsuf/Apollonia Commonsissa 
Infobox OKVirheellinen NIMI-arvo: 
Arsuf (arab. أرسوف‎, ’Arsūf) eli antiikin Apollonia (m.kreik. Απολλωνία; hepr. ‏אפולוניה‎) on historiallinen ja arkeologinen kohde nykyisessä Israelissa. Hellenistisellä kaudella Apolloniana tunnettu tunnettu Arsuf sijaitsee lähellä Välimeren rannikkoa. Antiikin jälkeen paikka tunnettiin Arsufina ja etenkin ristiretkien aikaan tärkeänä linnoituksena.
Kohde

Arsuf eli Apollonia sijaitsee nykyisessä Israelissa Välimeren rannikolla. Ristiretkien aikaisen linnoituksen ja sataman rauniot sijaitsevat noin neljä kilometriä Herzliyyan kaupungista koilliseen. Ristiretkeläisten raunioiden eteläpuolella sijaitsevat antiikin kreikkalais-roomalaisen kaupungin rauniot. Historiallinen Arsuf on nykyisin osa Apollonian kansallispuistoa.
Lähellä raunioita sijaitsee myös nykyaikana perustettu pieni Arsufin kylä.
Historia > Antiikin Apollonia

Myöhempi Arsuf tunnettiin antiikinaikoina hellenistiseltä kaudelta lähtien Apolloniana. Joskus on oletettu, että kaupunki on rakennettu muinaisemman Rišpon-nimisen kanaanilaisen kaupungin paikalle. Arkeologista näyttöä tästä ei kuitenkaan ole. Kreikkalainennimi Apollonia on saatettu kuitenkin juontaa kanaanilaisesta jumala Rešefistä. Hellenistiläistyneet kanaanilaiset ovat mahdollisesti yhdistäneet vanhemman jumala Rešefin kreikkalaisilta omaksuttuun Apolloniin.
Apollonian mahdollisena perustajana on pidetty seleukidihallitsijaa Seleukos IV Filopatoria, joka hallitsi vuosina 186–174 eaa. Myöhemmin sen valtasi todennäköisesti Juudean kuningas Johannes Hyrkanos. Esimerkiksi Josephus mainitsee sen myöhemmin yhtenä Aleksanteri Jannaioksen hallitsemista kaupungeista. Roomalaisten saavuttua alueelle kaupunki irrotettiin Pompeiuksen kaudella vuonna 68 eaa. hallinnollisesti muusta Juudeasta ja se ol yksi roomalaisen kuvernööri Gabinuksen jälleenrakennuttamista kaupungeista. Kaupunki kuului myöhemmin Herodesin ja Agrippa I:n valtakuntiin, sekä myöhemmällä roomalaiskaudella Juudean provinssiin. Bysantin valtakunnan kaudella kaupunki sai uuden nimen Sózousa (Σώζουσα). Bysantin vallan kautta on pidetty kaupungin kukoistuskautena, jolloin se tunnettiin esimerkiksi lasintuotannosta ja vilkkaasta satamastaan.
Historia > Arsuf

Arabien valloitusretkien jälkeen kaupunki tunnettiin Arsufina. Arabiankielinen nimi on johdettu vanhasta Rešefin jumalan nimestä. Kaupunki pieneni Bysantin vallan aikaisesta kukoistuksestaan, mutta se oli edelleen arabivallan ensimmäisinä vuosisatoina yksi Palestiinan alueen tärkeimmistä linnoitetuista kaupungeista. Ristiretkeläiset valtasivat Arsufin Baldwin I:n johdolla vuonna 1101. Ristiretkeläiset kutsuivat paikkaa nimellä Azotus ja hallitsivat Arsufia vuoteen 1187 saakka, jolloin sen valtasivat Salah al-Dinin eli länsimaalaisittain Saladinin joukot.
Kolmannen ristiretken aikana Arsuf oli näyttämö vuonna 1191 käydylle Arsufin taistelulle Rikhard Leijonamielen ja Saladinin joukkojen välillä. Taistelu päättyi ristiretkeläisten voittoon. Vaikka lopputuloksella ei sinänsä ollut väliä, se paransi ristiretkeläisten taistelutahtoa Hattinin taistelun suuren tappion jälkeen. Richardin ja Saladinin solmittua rauhan Arsuf jäi ristiretkeläisten käsiin. Ristiretkeläiset rakennuttivat Arsufin linnoituksia uudelleen vuonna 1242. Muslimit valtasivat Arsufin viimeisen kerran vuonna 1265. Arsuf kukistui Egyptin mamelukkisulttaani Baibarsin piiritettyä sitä 40 päivää. Baibars myös hävitytti Arsufin valtauksensa jälkeen.
Historiallista Arsufia ei sen koommin asutettu. Myöhemmin Arsufiksi kutsuttu arabikylä sijaitsi jonkin matkaa historiallisen Arsufin ulkopuolella, ja se muodostui Sidna Alin moskeijan ympärille.
Roomalaisen huvilan rauniot.
Arsufin linnoituksen raunioita.
Apulietsoin

Apulietsoimen suutin vetopuhaltimen yläpäässä HKR 5 -veturin nokikaapissa
Apulietsoin eli sutari on koje, jolla vetoa voidaan lisätä myös höyryveturin seistessä.
Tämä on tarpeen mm. rakennettaessa tulipesällistä liikkeelle lähtöä varten.
Apulietsoimen syöttösuutin on sijoitettu vetopuhaltimen yläpäähän; se on useimmissa vetureissa ympyränmuotoinen, yläpinnaltaan rei´itetty putki kattilasta tulevan syöttöhöyryputken päässä; kun sen käyttöventtiili avataan, suuttimesta purkautuva höyrysuihku aikaansaa saman vaikutuksen kuin poistohöyrypurkauskin eli vetää nokikaapista ilmaa mukanaan ja siis pyrkii muodostamaan nokikaappiin tyhjiötä. Vaikutus etenee tuliputkien kautta tulipesään ja vetää pesässä kehittyvät palokaasut puoleensa ja edelleen ulos piipusta. Näin vältetään ns. leiskahdus eli pesään kertyvien savukaasujen räjähdysmäinen syttyminen, joka ilman lisävetoa syntyisi kun pesään tulvahtaa suuri määrä happea silloin kun luukku avataan.
Arsis

| Arsis |
| --- | --- |

Tiedot
Toiminnassa:  2000–
Tyylilaji:  tekninen death metal, melodinen death metal
Kotipaikka:  Virginia Beach, Virginia
Laulukieli:  englanti
Jäsenet:  James Malone, murinalaulu, kitara   Brandon Ellis, kitara   Noah Martin, basso   Shawn Priest, rummut  
Levy-yhtiö:  Nuclear Blast, 2007–   Willowtip Records, 2003–2006  
Aiheesta muualla
Yhtyeen kotisivu
Infobox OKNimi-testi OK: 
Arsis on yhdysvaltalainen teknisen death metalin yhtye. Sen perustivat Berklee College of Music -musiikkiopiston opiskelijat James Malone ja Mike van Dyne Virginia Beachissa vuonna 2000.
Yhtyeen viimeisin studioalbumi Unwelcome julkaistiin huhtikuussa 2013.
Jäsenet

| --- | --- |
 James Malone – basso (2000–2005), kitara, laulu (2000–)  Noah Martin – basso (2007–2008, 2010–)  Shawn Priest – rummut (2012–)  Brandon Ellis – kitara (2012–) Entiset jäsenet Scot Seguine – basso (2000)  Michael van Dyne – rummut (2000–2007, 2009–2012)  Kathy Burke – kitara (2001)  Jonathan Fralick – kitara (2006–?)  Darren Cesca – rummut (2007–2008)  Ryan Knight – kitara (2007–2009)  Nick Cordle – kitara (2008–2012)  Nathaniel Carter – basso (2009–2010) :  Kiertue- ja sessiomuusikot Mike Mullen – basso (2003)  Chris "Fast" Jones – kitara (2003–2004)  Justin Shaw – basso (2004–2006)  Jake Ososkie – kitara (2004–2005)  Alex Cox – basso (2006)  John Fralick – kitara (2006)  Johnny Allen – kitara (2006)  Shawn Priest – rummut (2008, 2010, 2011–2012)  Alex Tomlin – rummut (2008)  David Kinkade – rummut (2008–2009)  Brandon Ellis – kitara (2011–2012)  Mike Parks – laulu (2011–2012)
Diskografia

A Celebration of Guilt (2004)
United in Regret (2006)
We Are the Nightmare (2008)
Starve for the Devil (2010)
Unwelcome (2013)
Visitant (2018)
Demo (2001)
Demo (2002)
A Diamond for Disease (2005,  EP)
As Regret Becomes Guilt (2007,  kokoelma)
Lepers Caress (2012,  EP)
Aiheesta muualla

Arsis Encyclopaedia Metallumissa (englanniksi)
Arsis Myspacessa (englanniksi)
Arsisin Facebook-sivusto
Atelier Goldner Schnitt

Atelier Goldner Schnitt Oy (lyh. AGS) on naisten ylemmän hintaluokan muodin postimyyntiyritys, jonka pääpaikka on Oberfrankenin Münchbergissä Saksassa. Yrityksen palveluksessa on noin 700 työntekijä, ja se toimii myös 9 muussa maassa. AGS keskittyy täydelliseen istuvuuteen ja ”kuin mittatyönä” tehtyyn muotiin. Yritys tunnetaan omasta mittataulukostaan, joka käsittää 25 perinteisestä standardimitoituksesta poikkeavaa kokoa.
Yrityksen historia

Christian ja Heinrich Wirth perustivat yrityksen vuonna 1926 Münchbergissä Saksassa.  Se kasvoi lyhyttavarakaupasta, jota heidän äitinsä piti 1920-luvulla. Heinrich Wirthin kuoleman jälkeen vuonna 1975 hänen poikansa Klaus Wirth siirtyi AGS:n toimitusjohtajaksi. Hän laajensi liiketoimintaa vuosien myötä: ensimmäinen tytäryhtiö perustettiin jo 1972 Oerlingeniin Sveitsiin – sitä seurasivat Itävalta (1978), Alankomaat (1987), Ranska (1991), Belgia (1993), Suomi (1998), Ruotsi (2003) ja lopuksi Norja vuonna 2004. Klaus Wirth vetäytyi liikkeenjohdosta vasta 2006, ja hänen seuraajakseen tuli Joachim Groschopp. Gerald J. Corbae on elokuusta 2013 AGS:n pääjohtaja. Marcus Anton tuli mukaan markkinointi- ja myyntijohtajaksi vuoden 2005 lopussa.
Tuotemerkki

AGS tunnettiin jo 1960-luvulla ”istuvuusasiantuntijana”. Wirthin perustajaperhe huomasi silloin mahdollisuuden erikoistumiseen ja kehitti omalla ompelukaavaperiaatteellaan kokoihin perustuvan malliston. Nykyään AGS:n valikoimassa on 25 eri kokoa pituuksissa normaali, lyhyt ja extralyhyt sekä erimuotoisia malleja. Tässäkin keskitytään edelleen ”kuin mittatyönä” tehtyyn muotiin. Nykyisen nopeatempoisen maailman vastapainona Atelier Goldner Schnitt painottaa erityisesti ompelijan käsityötaitoa sekä siihen liittyviä perinteitä ja laatua.
Toinen erikoisuus ovat kuvastot, joita AGS lähettää asiakkailleen vuodesta 1970 lähtien. Asiakkaat voivat tarkastella vaatteita kuvista, mutta myös ”tunnustella” niiden laadun kuvastoon liimatuista kangasnäytteistä. Kuvastojen lisäksi tuotteita voi ostaa vuodesta 2006 lähtien myös verkkokaupasta sekä omasta outlet-myymälästä (vuodesta 2010). Syksyllä 2015 AGS:n valikoimaan tulivat myös miesten muoti ja sisustus- ja koristetuotteet sekä aidot korut.
Tammikuussa 2016 Atelier Goldner Schnitt sai uuden ilmeen, muun muassa uuden logon.
Amstel Gold Race 2019

Amstel Gold Race 2019 oli järjestyksessään 54. maantiepyöräilyn miesten Amstel Gold Race -kilpailu. Se käytiin 265,7 kilometrin reitillä Maastrichtista Berg en Terblijtiin 21. huhtikuuta 2019. Kilpailu kuului UCI World Touriin 2019.
Mathieu van der Poel voitti kilpailun saavutettuaan iritiotossa olleet Jakob Fuglsangin, Julian Alaphilippen ja Michał Kwiatkowskin viimeisten satojen metrien aikana, ja kirittyään heidän ohitseen. Simon Clarke sijoittui lopulta toiseksi ja Jakob Fuglsang kolmanneksi.
Samana päivänä ajettiin myös kuudes naisten Amstel Gold Race. Myös siinä reitti kulki Maastrichtista Berg en Terblijtiin, matkan pituus oli 126,8 kilometriä. Kilpailu kuului UCI Women's World Touriin 2019.
Katarzyna Niewiadoma voitti kilpailun karattuaan 15 ajajan kärkiryhmästä Caubergin nousussa noin 1,8 kilometriä ennen maalia. Annemiek van Vleuten sijoittui toiseksi ja Marianne Vos kolmanneksi.
Miesten kilpailun tulokset

Lähde: Pro Cycling Stats
Miesten kilpailuun osallistuneet joukkueet

Lähde: Pro Cycling Stats
Naisten kilpailun tulokset

Lähde: Pro Cycling Stats
Naisten kilpailuun osallistuneet joukkueet

Lähde: Pro Cycling Stats
Antoine Dénériaz

| Mitalit | Mitalit | Mitalit |  |
| --- | --- | --- | --- |
|  Antoine Dénériaz |  Antoine Dénériaz |  Antoine Dénériaz |  |
Maa:   Ranska
Miesten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | syöksylasku |  |
Antoine Dénériaz (s. 6. maaliskuuta 1976 Bonneville, Ranska) on ranskalainen alppihiihtäjä, joka edusti seuratasolla SC Morillonia. Tällä hetkellä hän asuu Sveitsin Lausannessa. Hän laski pääasiassa syöksylaskua.
Dénériazin paras saavutus on olympiavoitto 2006 Torinosta, jossa hän teki yhden kisojen suurimmista yllätyksistä alppihiihdon puolella laskettuaan juuri polvivammasta toipuneena lähtönumerolla 30 voittoon.
Alppihiihdon maailmancupin osakilpailun hän on voittanut kolmesti, 2002 ja 2003 Val Gardenassa ja 2003 Lillehammerissa. Kaikki voitot ovat nimenomaan syöksystä.
Sijoitukset arvokisoissa > Olympialaiset > 2002 Salt Lake City

Syöksy: 12.
Alppiyhdistetty: 21.
Sijoitukset arvokisoissa > Olympialaiset > 2006 Torino

Super-G: 11.
Syöksy: 1.
Sijoitukset arvokisoissa > MM-kisat > 1999 Beaver Creek

Syöksy: 21.
Sijoitukset arvokisoissa > MM-kisat > 2003 St. Moritz

Syöksy: 8.
Aiheesta muualla

Dénériazin kotisivut (Arkistoitu – Internet Archive)
Miesten syöksylaskun olympiavoittajat
Assen

| Assen |
| --- | --- |
 lippu:  vaakuna
 Assen
 Koordinaatit: 52°59′N, 6°33′E 
Valtio:  Alankomaat
Provinssi:  Drenthe
Hallinto:  
 – Hallinnon tyyppi:  Kunta
 – Pormestari:  Marco Out
Kunnanvaltuusto:  33 paikkaa
Pinta-ala:  
 – Kokonaispinta-ala:  83,45 km²
 – Maa:  81,94 km²
 – Josta vettä:  1,51 km² 
Väkiluku (2009):  66 874
 – Väestötiheys:  801 as./km²
 
 www.assen.nl 
Infobox OKVirheellinen NIMI-arvo: 
Assen on kaupunki itäisessä Alankomaissa. Vuoden 2009 lopussa kaupungissa oli 66 874 asukasta.  Se on Drenthen provinssin pääkaupunki. Kaupungin oikeudet se sai vuonna 1809. Stendenin yliopistolla on kampus myös Assenissa.
Assen tunnetaan vuosittain TT Circuit Assenin radalla järjestettävästä Hollannin TT-ajoista. Se on kuulunut moottoripyöräilyn maailmanmestaruussarjaan sen alusta vuodesta 1949 alkaen ja se on osakilpailuista vanhin. Siksi Assenia kutsutaan joskus moottoripyöräilyn katedraaliksi. Moottoripyöräkilpailu järjestetään kesäkuun viimeisenä lauantaina. Assen tunnetaan myös vuosittaisesta tanssikilpailustaan.
Kartta Assenin kunnasta. Rajat esittävät Osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Aiheesta muualla

Kuvia tai muita tiedostoja aiheesta Assen Wikimedia Commonsissa
Command & Conquer: Generals Zero Hour

| Command & Conquer: Generals Zero Hour |
| --- | --- |
Kehittäjä:  EA Los Angeles Aspyr Media
Julkaisija:  EA Games MacSoft
Jakelija:  Steam
Pelisarja:  Command & Conquer
Pelimoottori:  SAGE
Julkaistu:   22. syyskuuta 2003
Lajityyppi:  reaaliaikainen strategia
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 16 
Alusta:  Microsoft Windows, Mac OS X
Jakelumuoto:  CD-ROM, CD-levy, DVD ja digitaalinen jakelu
Lisää peliartikkeleitaVideopelien teemasivulla
Infobox OK : 
Command & Conquer: Generals: Zero Hour EA Los Angelesin ja Aspyr Median kehittämä sekä EA Gamesin ja MacSoftin julkaisema Command & Conquer -pelisarjaan kuuluva reaaliaikainen strategiapeli. Peli on lisäosa Command & Conquer: Generalsille. Peli julkaistiin Microsoft Windowsille, Mac OS:lle ja OS X:lle vuonna 2003.
Zero Hourissa on muutamia uudistuksia: esimerkiksi jokaiselle osapuolelle on lisätty kolme kenraalia, joilla on omat vahvuudet ja heikkoudet. Muutoksia on tehty myös verkkopelaamiseen.
Pelaaminen > Uudistukset > Kenraalit

Jokaiselle järjestölle on tullut lisää kenraaleja, joilla on tietty vahvuus.